1 ตอนนี้เป็นกะเพาะค่ะทานยา Omeprazole GPO 20g ก่อนอาการเช้าเย็น กับยาลดกรดโบวาเยล หลังอาหาร 4 เวลา ทานยาเม็ดเคี้ยวแก้ท้องอืดไปด้วย ตอนนี้ทานยาทั้งหมดนี้ร่วมกับยาคุมค่ะ ไม่ทราบว่ายาคุมมีประสิทธิภาพพอไหมคะทานร่วมกันได้ไหมคะ 2 เป็นกะเพาะสามารถดูดซึมยาคุมได้ดีไหม 3 ฉีดยาลดกรดไปวันนั้นแล้ว2 ชั่วโมงทานยาคุมต่อ มีฤทธิ์ของยาคุมออกไหม รบกวนคุณทีค่ะ
สวัสดีค่ะ ยาคุมกำเนิดเป็นยาที่อาจจะทำปฏิกิริยากับยาอื่นๆได้อีกหลายชนิด ทำให้ประสิทธิภาพลดลง จึงควรใช้ร่วมกับยาตัวอื่นอย่างระมัดระวัง และแจ้งให้แพทย์ทราบทุกครั้งโดยยา omeprazole กับยาลดกรดโบวาเยล จากการสืบค้นของแพทย์นั้นไม่ได้ทำให้ประสิทธิภาพของยาคุมกำเนิดลดลงอย่างชัดเจนจนทำให้เสียประสิทธิภาพของยาไปได้ ส่วนยาเม็ดเคี้ยวแก้ท้องอืดคงต้องทราบชื่อยาที่แน่ชัด แต่ส่วนใหญ่ยากลุ่มนี้จะไม่ค่อยมีผลใดๆต่อยาคุมกำเนิดอยู่แล้วค่ะการเป็นกระเพาะอาหารอักเสบสามารถใช้ยาคุมและถูกดูดซึมได้ตามปกติ และยาลดกรดที่ฉีดไปน่าจะเป็นชนิดเดียวกับที่แพทย์ให้กลับมากินต่อ ที่ไม่น่าจะมีผลใดๆต่อยาคุมกำเนิดเช่นกัน